Man twee keer lewenslank gevonnis vir moord, verkragting | Maroela Media
Die Vrystaatse hooggeregshof het Madala Sam-Sam lewenslank tronk toe gestuur vir die moord op Nomsa Stuurman (35) en die verkragting van nog ŉ 33-jarige korrektiewe diensbeampte. Hy is ook nóg vyf jaar opgelê vir ontvoering.
Volgens ŉ verklaring deur die Nasionale Vervolgingsgesag (NVG) was Sam-Sam op 29 Oktober besig om ŉ afdeling in die tronk skoon te maak toe hy ŉ manstronkbewaarder geroep het onder die voorwendsel dat daar ŉ geveg uitgebreek het in een van die selle. Die bewaarder het die vertrek verlaat om ondersoek in te stel en hom dus alleen gelaat met twee vrouetronkbewaarders. Sam-Sam het in dié stadium reeds twee lewenslange vonnisse uitgedien vir moord, verkragting en aanranding.
Hy het die staaldeure van die kantoor gesluit met ŉ hangslot en die toegang met twee tafels versper. Hy was dus alleen in die afdeling met die twee vrouebeamptes. Hy het toe vir Stuurman aangeval met ŉ hamer. Ander beamptes het aan die ander kant van die deur opgedaag en by hom gepleit om op te hou. Hy het voortgegaan met aanval op Stuurman en haar doodgesteek met ŉ skêr. Toe het hy haar lewelose liggaam in die gang gelaat.
Daarna het hy die tweede beampte na een van die kantore geneem, gedreig om haar dood te maak en haar verkrag. Toe eers het hy homself oorgegee aan die owerhede.
Stuurman se dogter het ter verswaring van vonnis getuig dat sy nooit gedink het haar ma sou sterf aan die hand van ŉ gevangene terwyl sy haar land dien nie. “My ma se dood het my so onstel dat ek skool wou verlaat.” Stuurman se man, wat ook ŉ tronkbewaarder by dieselfde tronk is, het getuig die voorval het onenigheid tussen hom en sy skoonfamilie gebring, omdat hulle dink hy iets met hul dogter se dood te doen gehad het. Die staatsaanklaer, adv. Moipone Moroka, het gesê die aanval was vooraf beplan, aangesien Sam-Sam drie dae voor die aanval ŉ skêr in sy sel weggesteek het.
In sy uitspraak het regter Cagney Musi gesê die beskuldigde is gewelddadig en moet uit die samelewing verwyder word.
Dwelms, kontant gevind in Bellville
Hy dien reeds lewenslank uit vir onder andere moord. Hoe gaan hulle hom uit die samelewing verwyder? Hy sit nog steeds waar hy gesit het en doen nog steeds wat hy gedoen het. Geen straf.
Hy dien rreds twee lewnslange gevangenis strawwe uit .Wat gaan nog twee hom of die twee vorue bewaarders help?NIKS!Hy moes sumier ter dood veroordeel gewees het en hulle moes hom opgehang het voor al die gevangenis om ‘as voorbeeld te dien.
Dis geen straf vir hom nie. Hy gaan binnekort maar net weer doen wat hy gedoen het.
n Hamer en n sker in sy besit. Hier het die bewaarders nie hul werk gedoen nie!!!!!!!!!
Wat ‘n onsinnige vonnis! Hy was dan reeds uit die samelewing verwyder! Die regter se uitspraak is tekenend van die steriliteit van die Suid-Afrikaanse regsisteem!